“วัน ออริจิ้น” ตั้ง SCB นั่งที่ปรึกษาการเงิน เตรียมยื่นไฟลิ่งระดมทุนตลาด SET
“วัน ออริจิ้น” ลงนามแต่งตั้ง SCB นั่งที่ปรึกษาทางการเงิน เตรียมยื่นไฟลิ่งจดทะเบียนในตลาดหลักทรัพย์แห่งประเทศไทย
24 ส.ค. 2564

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น จำกัด (มหาชน) หรือ ORI และ นายปิติพงษ์ ไตรนุรักษ์ ประธานเจ้าหน้าที่บริหาร บริษัท วัน ออริจิ้น จำกัด พร้อมด้วย คุณวีณา เลิศนิมิตร ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ จำกัด (มหาชน) หรือ SCB ร่วมพิธีลงนามในสัญญาแต่งตั้งที่ปรึกษาทางการเงินของบริษัท วัน ออริจิ้น จำกัด เพื่อจัดโครงสร้างบริษัท โครงสร้างทางการเงิน และเพื่อเตรียมเข้าจดทะเบียนในตลาดหลักทรัพย์แห่งประเทศไทย (SET) ซึ่งจะช่วยเพิ่มโอกาสและศักยภาพในการเติบโตของบริษัท โดยได้มอบหมายให้ที่ปรึกษาทางการเงินเป็นผู้ดำเนินการเตรียมความพร้อมในการยื่นแบบคำขออนุญาตและแบบแสดงรายการข้อมูลการเสนอขายหลักทรัพย์ (ไฟลิ่ง) แก่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สำหรับการเข้าเป็นบริษัทจดทะเบียน